
R A P O R T

asupra proiectului de Lege pentru ratificarea Convenţiei între România şi Spania în domeniul securităţii sociale, semnată la Madrid la 24 ianuarie 2006
1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu proiectul de Lege pentru ratificarea Convenţiei între România şi Spania în domeniul securităţii sociale, semnată la Madrid la 24 ianuarie 2006, trimis cu adresa nr.P.L.X 564 din 26 iunie 2006.
La întocmirea prezentului raport Comisia a avut în vedere avizele:

· Consiliului Legislativ (nr.731/22.05.2006 - favorabil)

· Comisiei juridice, de disciplină şi imunităţi (nr.860/28.08.2006 - favorabil)
· Comisiei pentru politică externă (P.L.X 564 din 27.06.2006 - favorabil)
Proiectul de lege are ca obiect de reglementare ratificarea Convenţiei între România şi Spania în domeniul securităţii sociale, semnată la Madrid la 24 ianuarie 2006.
Comisia propune Plenului Camerei Deputaţilor aprobarea proiectului de lege întrucât potrivit prevederilor art.91 alin.(1) şi ale art.100 din Constituţia României şi ale art.19 alin.(1) lit.a) din Legea nr.590/2003 privind tratatele, astfel de convenţii sunt supuse ratificării de către Parlament.

2. Proiectul de lege face parte din categoria legilor organice, conform prevederilor art.73 alin.(2) lit.p) din Constituţia României, republicată. 

3. La dezbaterea proiectului a participat, în conformitate cu prevederile art.55 din Regulamentul Camerei Deputaţilor, republicat, d-na Magda Filip – director - Ministerul Muncii, Solidarităţii Sociale şi Familiei.
4. La lucrările comisiei au fost prezenţi 16 deputaţi, din totalul de 18 membri ai comisiei.

Raportul comisiei a fost adoptat cu unanimitate de voturi.

5. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii în şedinţa din 6 septembrie 2006, Comisia propune adoptarea fără modificări a proiectului de lege.

